لاہور لائینز

لاہور لائینز لاہور، پاکستان سے تعلق رکھنے والی ایک کرکٹ ٹیم ہے۔ اس ٹیم کی تاسیس لاہور ریجنل کرکٹ ایسوسی ایشن کے زیر اہتمام 2004/05 میں عمل میں آئی۔ اس ٹیم کا گھر میدان لاہور سٹی کرکٹ ایسوسی ایشن گراؤنڈ ہے۔ مقامی سطح پر یہ ٹیم ہائیر ٹی/20 کپ میں حصہ لیتی ہے۔ اس ٹیم نے اپنا پہلا اعزاز قذافی اسٹیڈیم لاہور میں کھیلے گئے میچ میں کراچی ڈولفنز کو 37 سکور سے ہرا کر حاصل کیا۔

تاریخ 
لاہور لائینز لاہور ریجنل کرکٹ ایسوسی ایشن کی تاریخ کی سب سے کامیاب ٹوئنٹی/20 ٹیم ہے، اس کے علاوہ سیالکوٹ سٹالینز کے بعد ملک کی دوسری کامیاب ترین ٹیم ہے۔ اس ٹیم نےپاکستان قومی کرکٹ ٹیم کے سابق کپتان محمد یوسف کی کپتانی میں فیصل بینک ٹوئنٹی/20 کپ 2010-11 میں فتح حاصل کی جس کی وجہ سے 2011 فیصل بینک سپر 8 ٹی/20 کپ میں رسائی حاصل کی۔ لاہور لائینز فیصل بینک ٹی/20 کپ 2013–14 کی فاتح ٹیم ہے اور چیمپئنز لیگ ٹوئنٹی/20 کے لیے کوالیفائی کر چکی ہے۔

موجودہ کھلاڑی

سابقہ مشہور کھلاڑی 
 محمد یوسف
 عبد الرزاق
 عمران فرحت (موجودہ ٹیم: لاہور ایگلز)
 عمران طاہر (موجود ٹیم: ہائی ویلڈ لائینز، جنوبی افریقا)
 سلمان بٹ (سپاٹ فکسنگ کی وجہ سے اس پر پابندی لگ چکی)
 کامران اکمل (دیگر ٹیم: لاہور ایگلز)
 اظہر علی (دیگر ٹیم: لاہور ایگلز)
 توفیق عمر (موجودہ ٹیم لاہور ایگلز)

اعزازات

میچوں کی تفصیل اور نتائج

ٹی/20 نتائج

بلحاظ مقابل ٹیم

چیمپئن لیگ ٹی/20 2014 سیزن 
لاہور لائینز نے پہلی بار چیمپئنز لیگ ٹوئنٹی/20 کے لیے کوالیفائی کیا اور اس چیمپئنز لیگ کے آغاز سے لے کر پاکستان کی تیسری ایسی ٹیم بن گئی جس نے اس ٹورنامنٹ کے لیے کوالیفائی کیا۔

پاکستان کرکٹ بورڈ نے مقامی ٹورنامنٹ کا شیڈول چیمپئنز لیگ کے شیڈول کے ساتھ ہی رکھ دیا تھا اس لیے لاہور لائینز کی ٹیم اس مقامی ٹورنامنٹ کے لیے دستیاب نہ تھی کیونکہ اس ٹیم نے چیمپئنز لیگ کھیلنے کے لیے جانا تھا۔ اس ٹیم کی جگہ مقامی ٹورنامنٹ کے لیے لاہور لائینز کے نام سے ہی دوسری ٹیم تشکیل دی گئی جو مقامی ٹورنامنٹ کے فائنل میں پہنچ گئی اور اسے پشاور پینتھرز کے ہاتھوں فائنل میں شکست کا سامنا کرنا پڑا۔

کپتانی ریکارڈ 
لاہور لائینز کے ٹوئنٹی/20 کرکٹ کپتانوں کی فہرست:

کفیل 

ایف آر کیبلز 2010-11 فیصل بینک ٹوئنٹی/20 کپ اور فیصل بینک سپر 8 ٹی/20 کپ 2011 کے لیے لاہور لائینز کے کفیل تھے۔ جبکہ چیمپئنز لیگ ٹوئنٹی/20 2014 کے لیے اس ٹیم کے کفیل برائیٹو پینٹس تھے۔

مزید دیکھیے 
 پاکستان سپر لیگ

حوالہ جات

بیرونی روابط 
 لاہور لائینز کرک انفو پر۔

2004ء میں قائم ہونے والے کھیلوں کے کلب
پاکستان سپر لیگ
پاکستان کی کرکٹ ٹیمیں
پاکستان میں 2004ء کی تاسیسات
فیصل بینک ٹی/20 کپ کی ٹیمیں
لاہور میں کرکٹ
2004ء میں قائم ہونے والے کرکٹ کلب